ananddey/assamese-wiki-corpus huggingface dataset:
মাতা কৌশল্যা মন্দিৰ

মাতা কৌশল্যা মন্দিৰ মাতা কৌশল্যা মন্দিৰ হৈছে এক হিন্দু মন্দিৰ। ভগৱান ৰামৰ মাতৃ মাতা কৌশল্যাৰ নামত উৎসৰ্গিত এই মন্দিৰটো আৰু এইটো মাতা কৌশল্যাৰ প্ৰতি সমৰ্পিত পৃথিৱীৰ একমাত্ৰ মন্দিৰ।
এই মন্দিৰটো ছত্তীশগড়ৰ ৰায়পুৰৰ পৰা প্ৰায় ২৭ কিলোমিটাৰ দূৰত চান্দখুৰী গাঁৱত অৱস্থিত।২০২০ চনত ছত্তীশগড়ৰ মুখ্যমন্ত্ৰী শ্ৰী ভূপেশ বাঘেলে অযোধ্যাৰ ৰাম মন্দিৰৰ আধাৰশিলা স্থাপন কৰাৰ কেইদিনমান আগতে মন্দিৰৰ সম্প্ৰসাৰণৰ আধাৰশিলা স্থাপন কৰে।
মুখ্যমন্ত্ৰীয়ে কৈছিল যে প্ৰাচীন মাতা কৌশল্য মন্দিৰক ইয়াৰ মূল ৰূপ অক্ষুণ্ণ ৰাখি এক সুন্দৰ ৰূপ দিয়া হ'ব

অৱস্থিতি

মন্দিৰটো ছত্তীশগড় ৰাজ্যৰ ৰাজধানী চহৰ ৰায়পুৰৰ পৰা প্ৰায় ২২ কিলোমিটাৰৰ পৰা ২৭ কি.মি. দূৰত অৱস্থিত। মন্দিৰটো চাদখুৰী গাঁৱত চাৰিওফালে আৱৰি থকা এটা হ্ৰদৰ মাজত অৱস্থিত। মন্দিৰটো হনুমান পুল নামৰ দলংখনত খোজ কাঢ়ি প্ৰৱেশ কৰা হয় য'ত হনুমানৰ এটা মূৰ্তি আছে।

বৰ্ণনা

মন্দিৰটোত মাতা কৌশল্যাৰ মূৰ্তি আছে আৰু মাতৃয়ে ভগৱান শ্ৰীৰামক কোলাত ধৰি আছে। মন্দিৰটো অষ্টম শতিকাত নিৰ্মাণ কৰা হৈছিল বুলি ধাৰণা কৰা হয়। মন্দিৰটো বহুবাৰ ক্ষতিগ্ৰস্ত হৈছিল আৰু পুনৰ নিৰ্মাণ কৰা হৈছিল। ১৯৭৩ চনত মন্দিৰটো পুনৰ নিৰ্মাণ কৰা হয়।

ৰামৰ বনবাসৰ গমন পথ

ছত্তীশগড় আৰু ভগৱান ৰামৰ মাজৰ সম্পৰ্ক গভীৰ। কিয়নো ছত্তীশগড় ছত্তীশগড় হৈছে ভগৱান ৰামৰ মাতৃগৃহ তথা কৌশল্যাৰ জন্মস্থান। কোৱা হয় যে, তেওঁৰ নিৰ্বাসনৰ সময়ত তথা বনবাসৰ সময়ত তেওঁ এই প্ৰদেশৰ অৰণ্যত যথেষ্ট সময় অতিবাহিত কৰিছিল যাক আগতে দণ্ডকাৰণ্য বুলি জনা গৈছিল।ৰাজ্যখনৰ মহান পৌৰাণিক তাৎপৰ্যৰ ব
প্ৰতি লক্ষ্য ৰাখি বৰ্তমানৰ মুখ্যমন্ত্ৰী ভূপেশ বাঘেলে 'ৰাম বন গমন পথ' নামৰ দৃষ্টান্তমূলক প্ৰকল্পটো আৰম্ভ কৰে। এইটো এটা পৰ্যটনৰ লক্ষ্য যাৰ উদ্দেশ্য হৈছে শ্ৰী ৰামে নিৰ্বাসনৰ সময়ত ৰৈ থকা সকলো ঠাইক সংযোগ কৰা। চান্দখুৰীৰ মাতা কৌশল্য মন্দিৰ হৈছে প্ৰথম স্থান য'ত ২০২১ চনৰ অক্টোবৰত উন্নয়নৰ কাম আৰম্ভ কৰা হৈছিল। এই মন্দিৰটো পুনৰুদ্ধাৰ কৰা হৈছে আৰু ইয়াৰ মৌলিকতা অক্ষুণ্ণ ৰাখিছে।

তথ্যৰ উৎস

শ্ৰেণী:হিন্দুধৰ্মৰ মঠ-মন্দিৰ
প্ৰ'ট' (শ্ৰুতিকথা)

প্ৰ'ট' (/ˈprəʊtəʊ/; প্ৰাচীন গ্ৰীক: Πρωτὼ, ইংৰাজী: Proto বা Protho; আক্ষৰিক অৰ্থ: 'প্ৰথম′ বা ′গ্ৰাহক') গ্ৰীক শ্ৰুতিকথা অনুসৰি প্ৰথম বা কুমাৰী যাত্ৰাৰ এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল।

কিংবদন্তি

প্ৰ'ট' গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত প্ৰ'ট'ও আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
বগাপতীয়া খুকুৰী সাপ

বগাপতীয়া খুকুৰী সাপ (, বৈজ্ঞানিক নাম-Oligodon albocinctus) 'Colubridae' পৰিয়ালৰ অন্তৰ্ভুক্ত এবিধ সাপৰ প্ৰজাতি৷ এই সাপবিধ সমগ্ৰ বিশ্বৰ ভিতৰত কেৱল এছিয়াতহে দেখা পোৱা যায় (endemic)৷

বিৱৰণ

বিতৰণ

বগাপতীয়া খুকুৰী সাপ ঘাইকৈ নেপাল, বাংলাদেশ, ভাৰত, ম্যানমাৰ আৰু চীন আদি দেশত বিস্তৃত হৈ আছে৷ ভাৰতবৰ্ষত ইয়াক অসম, অৰুণাচল প্ৰদেশ, মিজোৰাম আদি উত্তৰ-পূৰ্বাঞ্চলৰ ৰাজ্যসমূহত প্ৰধানকৈ দেখা পোৱা যায়৷

আচৰণ

খাদ্য

প্ৰজনন

অধিক পঢ়ক

Boulenger, George A. 1890. The Fauna of British India, Including Ceylon and Burma. Reptilia and Batrachia. (Taylor & Francis, Printers). London. xviii + 541 pp.
Cantor, T.E. 1839. Spicilegium serpentium indicorum [parts 1 and 2]. Proc. Zool. Soc. London 7: 31-34, 49-55.

শ্ৰেণী:সাপ
শ্ৰেণী:জীৱবিজ্ঞান
অসম মহিলা বিশ্ববিদ্যালয়

অসম মহিলা বিশ্ববিদ্যালয় অসমৰ যোৰহাটত অৱস্থিত চৰকাৰী খণ্ডৰ এখন বিশ্ববিদ্যালয়। ২০১৩ চনৰ ১৫ জুলাইত অসম বিধানসভাত নতুন মহিলা বিশ্ববিদ্যালয় সন্দৰ্ভত এক বিধেয়ক গৃহীত হয়। সেই বছৰতে অসম মহিলা বিশ্ববিদ্যালয় আইন ২০১৩ –ৰ যোগেদি বিশ্ববিদ্যালয়খনৰ প্ৰতিষ্ঠা কৰা হয় আৰু ২০১৪ চনৰ ১১ ছেপ্টেম্বৰত অসমৰ মুখ্যমন্ত্ৰী তৰুণ গগৈয়ে বিশ্ববিদ্যালয়খনৰ আনুষ্ঠানিক উদ্বোধন কৰে। অসমৰ এইখনেই প্ৰথম মহিলা বিশ্ববিদ্যালয়। বিভিন্ন বিষয়ত মুঠ ৬৫ খন আসনেৰে বিশ্ববিদ্যালয়খনৰ আৰম্ভণি কৰা হয়।

প্ৰাৰম্ভিক কালত ৰাজ্য চৰকাৰে অসম কৃষি বিশ্ববিদ্যালয়ৰ উপাচাৰ্য ড° কে এম বুজৰবৰুৱাক বিশ্ববিদ্যালয়খনৰ চোৱাচিতাৰ দায়িত্ব দিয়ে।

২০১৯ চনৰ ১২ ছেপ্টেম্বৰ তাৰিখে অসমৰ ৰাজ্যপাল জগদীশ মুখীয়ে অধ্যাপক ডঃ মালিনী গোস্বামীক অসম মহিলা বিশ্ববিদ্যালয়ৰ প্ৰথম গৰাকী উপাচাৰ্য হিচাপে নিযুক্ত কৰে।

পাঠ্যক্ৰম

বিশ্ববিদ্যালয়খনে আগবঢ়োৱা স্নাতক, স্নাতকোত্তৰ আৰু ডিপ্ল’মা পাঠ্যক্ৰমসমূহ:

স্নাতক

ইংৰাজী
মনোবিজ্ঞান
ফিজিঅ’থেৰাপী

স্নাতকোত্তৰ

অসমীয়া
কলাবিষয়ক অধ্যয়ন
অৰ্থনীতি
ইংৰাজী
মাছ কমিউনিকেচন
ৰাজনীতি বিজ্ঞান
মনোবিজ্ঞান
সমাজ বিজ্ঞান
শিক্ষা
ব্যৱসায় পৰিচালনা
কম্পিউটাৰ এপ্লিকেচন
পৰ্যটন
পুথিভঁৰাল আৰু তথ্য বিজ্ঞান
ফেশ্বন ডিজাইন আৰু প্ৰযুক্তিবিদ্যা
গণিত

ডিপ্ল’মা

বিউটী কেয়াৰ এণ্ড ৱেলনেছ
ফেশ্বন ইণ্টিগ্ৰেচন ফৰ এপাৰেল
গহণা নিৰ্মাণ
ৱেব প্ৰযুক্তিবিদ্যা

তথ্য সংগ্ৰহ

বাহ্যিক সংযোগ

শ্ৰেণী:অসমৰ বিশ্ববিদ্যালয়সমূহ
২০১৯ বৰ্ষৰ অসমীয়া চলচ্চিত্ৰৰ তালিকা

মুক্তিৰ সময়সূচী অনুযায়ী

জানুৱাৰী - জুন

#
মুক্তি
শিৰোনাম
পৰিচালক
অভিনয়ত
চলচ্চিত্ৰ শৈলী
চিবিএফচি

১ ৪ জানুৱাৰী ভাৱৰীয়া বিশ্বজিৎ কলিতা বিষ্ণু খাৰঘৰীয়া, নিপন গোস্বামী, অতুল পাচনী, হিৰণ্য দাস, বিৰুবালা ৰাভা নাটক ইউ
২ ১ মাৰ্চ ককাইদেউ বিন্দাচ Dhruva J. Bordoloi Gunjan Bhardwaj, Alishmita Goswami, Monuj Borkotoky, Junu Nath, Suren Mahanta, Jayanta Das, Mintu Baruah, Pratibha Choudhry, Nikumoni Baruah Romantic comedy U
3 March 15 Rongeen Shankar Borua Kussum Koilash, Upamanyu Boruwa, Hiren Sarma, Ranjit Baruah, Shruti Kashayap Drama U
4 March 22 Kaaneen Monjul Baruah Jahanara Begum, Baharul Islam, Partha Hazarika, Purnima Saikia, Dhananjay Debnath Drama U
5 March 29 Seema - The Untold Story Hiren Bora George Baker, Nipon Goswami, Arun Nath, Jahanara Begum Drama U
৬ ৩ মে' বৰনদী ভটিয়াই অনুপম কৌশিক বৰা অনুপম কৌশিক বৰা, কেনি বসুমতাৰী, দৰথি ভৰদ্বাজ, হিমাশু গগৈ, কৌশিক নাথ, ৰাজিব নাথ, সোনমণী শৰ্মা হাচ্য, ৰোমাঞ্চ ইউ

জুলাই - ডিচেম্বৰ

#
মুক্তি
শিৰোনাম
পৰিচালক
অভিনয়ত
চলচ্চিত্ৰ শৈলী
চিবিএফচি

৭
৬ চেপ্তেম্বৰ
কাঞ্চনজংঘা
জুবিন গাৰ্গ
জুবিন গাৰ্গ, পিংকি শৰ্মা, পবিত্ৰ ৰাভা, শশাংক সমীৰ, ধিৰ্তিমান ফুকন
এক্সন, নাটক
ইউ/এ

৮
১১ অক্টোবৰ
ৰত্নাকৰ
যতীন বৰা
যতীন বৰা, বৰষা ৰাণী বিষয়া, নিশিতা গোস্বামী, বিষ্ণু খাৰঘৰীয়া, চঞ্জিব হাজৰিকা, চেতনা দাস
এক্সন, ৰোমাঞ্চ
ইউ/এ

৯
৬ ডিচেম্বৰ
প্ৰতিঘাত
অচিন্ত শংকৰ
অমৃতা গগৈ, দিগন্ত হাজৰিকা, আইমি বৰুৱা, আশ্ৰমিকা শইকীয়া
এক্সন,ৰোমাঞ্চ কাহিনী

তথ্যসূত্ৰ

শ্ৰেণী:অসমীয়া চলচ্চিত্ৰ
শ্ৰেণী:অসম সম্পৰ্কীয় তালিকা
ইন্দ্ৰ

ইন্দ্ৰ (; সংস্কৃত: इन्द्र) এজন হিন্দু দেৱতা৷ ইন্দ্ৰক দেৱতা আৰু স্বৰ্গ ৰাজ্যৰ ৰজা বুলি গণ্য কৰা হয়। হিন্দু ধৰ্মত বিশ্বাস কৰা হয় যে ইন্দ্ৰ এজন মহাপৰাক্ৰমী দেৱতা তথা ৰজা। মহাভাৰত আৰু ৰামায়ণত উল্লেখ আছে।

ইন্দ্ৰ দেৱতা আকাশ, বিজুলী, বতৰ, বজ্ৰপাত, ধুমুহা, বৰষুণ, নদীৰ প্ৰবাহ আৰু যুদ্ধৰ সৈতে জড়িত।

ঋগবেদত সকলো দেৱতাৰ ভিতৰত আটাইতকৈ বেছি ইন্দ্ৰৰ বিষয়ে উল্লেখ কৰা হৈছে। মানৱৰ সমৃদ্ধি আৰু সুখত বাধাৰ সৃষ্টি কৰা বৃত্ৰ নামৰ দুষ্ট অসুৰক হত্যা কৰা ইন্দ্ৰ দেৱতাক মৰ্যাদাৰ ভিত্তিত তেওঁৰ শক্তিৰ বাবে পূজা কৰা হয়। ইন্দ্ৰই বৃত্ৰ আৰু তেওঁৰ "প্ৰতাৰক শক্তি"ক ধ্বংস কৰে, আৰু এই বিজয়ৰ দ্বাৰা মানৱৰ বাবে ত্ৰাণকৰ্তা স্বৰূপ বৰষুণ আৰু সূৰ্য্যৰ পোহৰ উপলভ্য কৰোৱায়।

উত্তৰ-বৈদিক ভাৰতীয় সাহিত্যত ইন্দ্ৰৰ তাৎপৰ্য্য কিছু কমি আহে যদিও বিভিন্ন পৌৰাণিক ঘটনাত তেওঁ এতিয়াও গুৰুত্বপূৰ্ণ ভূমিকা পালন কৰে। কাহিনীসমূহত তেওঁক এজন শক্তিশালী নায়ক হিচাপে চিত্ৰিত কৰা হৈছে।

বিষ্ণু পুৰাণৰ মতে ইন্দ্ৰ হৈছে দেৱতাৰ ৰজাই বৰণ কৰা উপাধি, হিন্দু ব্ৰহ্মাণ্ডবিজ্ঞানৰ এক চক্ৰীয় সময় প্ৰতিটো মন্বন্তৰত পৰিৱৰ্তন ঘটে। প্ৰতিটো মন্বন্তৰৰ নিজস্ব ইন্দ্ৰ থাকে আৰু বৰ্তমানৰ মন্বন্তৰৰ ইন্দ্ৰক পুৰন্দৰ বোলা হয়।

বৌদ্ধ আৰু জৈন পৌৰাণিক কাহিনীতো ইন্দ্ৰক চিত্ৰিত কৰা হৈছে। বৌদ্ধ পৰম্পৰাৰ সংসাৰ মতবাদৰ মতে ইন্দ্ৰই দেৱতাৰ পুনৰ্জন্মৰ জগতখন শাসন কৰে। কিন্তু উত্তৰ-বৈদিক হিন্দু গ্ৰন্থসমূহৰ দৰেই বৌদ্ধ গ্ৰন্থসমূহতো ইন্দ্ৰকো উপহাসৰ বিষয় আৰু মূৰ্তিৰ মৰ্যাদালৈ অবনমিত কৰা হৈছে আৰু পুনৰ্জন্ম লাভ কৰা দেৱতা হিচাপে দেখুওৱা হৈছে। তেখেতে তেখেতৰ পত্নী ইন্দ্ৰানীৰ সৈতে জৈন তীৰ্থংকৰৰ জীৱনৰ শুভ মুহূৰ্তসমূহ উদযাপন কৰিবলৈ আবিৰ্ভাৱ হয়, যিটো আইকনগ্ৰাফীয়ে স্বৰ্গত বাস কৰা অতিমানৱৰ ৰজা আৰু ৰাণীয়ে এজন জৈনৰ আধ্যাত্মিক যাত্ৰাক শ্ৰদ্ধাৰে চিহ্নিত কৰাৰ ইংগিত দিয়ে। গ্ৰীক পৌৰাণিক কাহিনীত তেওঁ জিউছ তথা ৰোমান পৌৰাণিক কাহিনীত জুপিটাৰৰ সমতুল্য। ইন্দ্ৰৰ শক্তিসমূহ বৃহত্তৰ আদি-ইণ্ডো-ইউৰোপীয় পৌৰাণিক কাহিনীৰ অন্তৰ্গত অন্যান্য ভাৰত-ইউৰোপীয় দেৱতা যেনে নৰ্ছ অডিন, পেৰুণ, পাৰ্কুনাছ, জালমোক্সিছ, টাৰানিছ আৰু থৰৰ সৈতে সাদৃশ্য আছে।

প্ৰতিমাবিদ্যাত ইন্দ্ৰক তেওঁৰ অস্ত্ৰ বজ্ৰ ধাৰণ কৰা আৰু তেওঁৰ বাহন ঐৰাৱতত উঠি থকা দেখা যায়। ইন্দ্ৰৰ বাসস্থান স্বৰ্গৰ ৰাজধানী অমৰৱতী চহৰ যদিও মেৰু পৰ্বতৰ সৈতেও তেওঁক সম্পৰ্কীত কৰা হয়।

বৌদ্ধ ধৰ্ম

বৌদ্ধ ধৰ্মৰ ব্ৰহ্মাণ্ডবিজ্ঞানত ইন্দ্ৰক সুমেৰু পৰ্বতৰ ওপৰত অৱস্থিত ত্ৰয়স্ত্ৰীম্স স্বৰ্গত স্থান দিয়া হৈছে। তেওঁ পুনৰ্জন্মৰ ছয় জগতৰ ভিতৰত বৌদ্ধ পৰম্পৰাত বহুলভাৱে আকাংশা কৰা সংসাৰৰ দেৱ ৰাজ্যত বাস কৰে আৰু শাসন কৰে। মানৱ জীৱনৰ অতি উত্তম কৰ্ম আৰু সঞ্চিত পুণ্যৰ পৰিণতিত ইন্দ্ৰ ৰাজ্যত পুনৰ্জন্ম লাভ হয় বুলি বৌদ্ধ ধৰ্মত বিশ্বাস কৰা হয়।

জৈন ধৰ্ম

জৈন পৌৰাণিক কাহিনীত ইন্দ্ৰই তীৰ্থংকৰ গুৰুসকলৰ সেৱা কৰে বুলি কোৱা হয়। তীৰ্থংকৰ সম্পৰ্কীয় গল্পসমূহত প্ৰায়ে ইন্দ্ৰৰ উপস্থিতি দেখা যায়৷ ইন্দ্ৰই তীৰ্থংকৰৰ জীৱনৰ চৱন কল্যাণক, জন্ম কল্যাণক, দীক্ষা কল্যাণক, কেৱল জ্ঞান কল্যাণক, আৰু মোক্ষ কল্যাণক এই পাঁচটা শুভ পৰিঘটনা পৰিচালনা আৰু উদযাপন কৰে।

জৰথুষ্ট্ৰবাদ

জৰথুষ্ট্ৰবাদৰ পবিত্ৰ ধৰ্মশাস্ত্ৰ আৱেস্তাৰ এটা খণ্ড ভেণ্ডিদাদত নাংহাইথ্যা (বৈদিক নসত্য) আৰু সৌভ্ৰা (সৰ্ব)ৰ সৈতে ইন্দ্ৰকো তুলনামূলকভাৱে ক্ষুদ্ৰ অসুৰ হিচাপে উল্লেখ কৰা হৈছে।

টোকা

তথ্য সংগ্ৰহ

শ্ৰেণী:হিন্দু দেৱতা
যোগীৰাজ বসু

যোগীৰাজ বসু হৈছে এগৰাকী সংস্কৃত পণ্ডিত। তেওঁ ১৯৩৪ চনত কলিকতা বিশ্ববিদ্যালয়ৰ পৰা কলা বিভাগৰ সকলো‌ বিষয়ৰ ভিতৰত সৰ্বাধিক নম্বৰৰ সৈতে আৰু তিনিটাকৈ সোণৰ পদকসহ সংস্কৃতৰ বেদান্ত শাখাত এম.এ উপাধি লাভ কৰে। ১৯৬৭ চনত যাদৱপুৰ বিশ্ববিদ্যালয়ত, ১৯৬৯ চনত এলাহাবাদৰ গংগাৰাম ঝা গৱেষণা কেন্দ্ৰত সংস্কৃত বিষয়ত বক্তৃতা প্ৰদান কৰিছিল। ১৯৭০চনত ইউৰোপলৈ যায় আৰু পশ্চিম জাৰ্মানীৰ গোৱেটিংগেন, ইংলেণ্ডৰ অক্সফʼৰ্ড আৰু ফ্ৰান্সৰ চৰ্বন বিশ্ববিদ্যালয়ত প্ৰাচীন ভাৰতীয় সংস্কৃতি সম্বন্ধে বক্তৃতা দিয়ে। ক্ৰমে, ১৯৭১ চনত বিশ্বভাৰতীৰ আমন্ত্ৰণ ক্ৰমে সেই বিশ্ববিদ্যালয়ত "দেৱেন্দ্ৰনাথ ঠাকুৰ সোঁৱৰণী বক্তৃতা"প্ৰদান কৰিছিল। ১৯৬৩ চনত অসম সাহিত্য সভাৰ তেজপুৰ অধিৱেশনত আলোচনা চক্ৰৰ সভাপতি হিচাপে নিৰ্বাচিত হৈছিল।

জন্ম আৰু বংশ পৰিচয়

যোগীৰাজ বসুৰ জন্ম হয় ১৯১১চনৰ ২৯ ডিচেম্বৰত ডিব্ৰুগড়ত। পিতৃৰ নাম কালীপ্ৰসন্ন আৰু মাতৃৰ নাম সৰোজিনী।

শিক্ষা

১৯২৮চনত ডিব্ৰুগড় জৰ্জ ইনষ্টিটিউছন হাইস্কুলৰ পৰা অসমৰ ভিতৰত দ্বাদশ স্থান অধিকাৰ কৰি প্ৰৱেশিকা পৰীক্ষাত উত্তীৰ্ণ হয়।
১৯৩০চনত সংস্কৃতত প্ৰথম বি.এ পৰীক্ষাত উত্তীৰ্ণ হয়।
১৯৩৪চনত কলিকতা বিশ্ববিদ্যালয়ৰ পৰা সংস্কৃতৰ বেদান্ত শাখাত এম.এ উপাধি লাভ কৰে।
১৯৩৬চনত সংস্কৃতৰ বেদ শাখাত এম.এ উপাধি লাভ কৰে।
১৯৩৯চনত ইংৰাজীৰ সাহিত্য শাখাত দ্বিতীয় স্থান সহ এম.এ উপাধি লাভ কৰে।
১৯৬৬চনত যাদৱপুৰ বিশ্ববিদ্যালয়ৰ পৰা সংস্কৃতত পি.এইচ.ডি বিক্ৰী লাভ কৰে।

চাকৰি জীৱন

১৯৩৪চনৰ পৰা ১৯৬৪চনলৈকে ডিব্ৰুগড় বিৰাজ ছাত্ৰাবাস টোলৰ অধ্যক্ষৰূপে নিযুক্তি লাভ কৰে।
একেসময়তে ডিব্ৰুগড় কলেজৰ প্ৰতিষ্ঠাপক অধ্যাপক ৰূপে নিযুক্তি লাভ কৰে।
১৯৬৭চনত কটন কলেজত সংস্কৃত বিভাগৰ মুৰব্বী অধ্যাপক হিচাপে যোগদান কৰে আৰু ১৯৭৩চনত অৱসৰ গ্ৰহণ কৰে।

সৃষ্টিশীল গ্ৰন্থ

জৰথুৰশত্ৰ (১৯৬৬, অসমীয়া আৰু বাংলা দুয়োটা ভাষাতে)
বেদৰ পৰিচয় (১৯৭২, অসমীয়া আৰু বাংলা দুয়োটা ভাষাতে)
বেদান্ত দৰ্শন আৰু বৈষ্ণৱ ধৰ্ম (১৯৭৮)
উপনিষদেৰ ভাৱাদৰ্শ ও সাধনা (বাংলা)
India in the Age of Brahmaputra (১৯৮৯)
Stduies in Vedic Culture (১৭৪,৪৮৩)

তথ্যসূত্ৰ

শ্ৰেণী:ভাৰতীয় সাহিত্যিক
পনীৰ

পনীৰ হৈছে এবিধ দুগ্ধজাত সামগ্ৰী। গাখীৰৰ পৰা আহৰণ কৰা প্ৰ'টিনত বিভিন্ন ধৰণৰ সুগন্ধি যোগ কৰি পনীৰ উৎপাদন কৰা হয়। ইয়াত গাখীৰত পোৱা প্ৰ'টিন আৰু চৰ্বি থাকে। পনীৰ প্ৰস্তুত কৰিবলৈ সাধাৰণতে গৰু, ম'হ, ছাগলী বা ভেড়াৰ গাখীৰ ব্যৱহাৰ কৰা হয়। উৎপাদনৰ সময়ত, সাধাৰণতে গাখীৰৰ আম্লিকতা বৃদ্ধি কৰা হয় আৰু ৰেনেটৰ এনজাইম (বা একে ধৰণৰ কাৰ্যকলাপ থকা বেক্টেৰিয়াৰ এনজাইম) যোগ দিয়া হয় যাৰ ফলত গাখীৰৰ প্ৰ'টিন (কেচিন) জমা হয়। এই জমাহোৱা প্ৰ'টিনবোৰ (দৈ) তৰলৰ পৰা পৃথক কৰা হয় আৰু চাপ প্ৰয়োগ কৰি পনীৰ তৈয়াৰ কৰা হয়। আকৰ্ষণীয় হ'বৰ বাবে কিছুমান পনীৰত সুগন্ধি তথা ৰং যোগ কৰা হয়। বেছিভাগ পনীৰ সাধাৰণ ৰন্ধন উষ্ণতাত গলে।

তথ্য সংগ্ৰহ

শ্ৰেণী:খাদ্য
শ্ৰেণী:নিৰামিষ আহাৰ
ঊষা থোৰাট

ঊষা থোৰাট (; জন্ম ২০ ফেব্ৰুৱাৰী ১৯৫০)-এ ২০০৫ চনৰ ১০ নৱেম্বৰৰ পৰা ২০১০ চনৰ ৮ নৱেম্বৰলৈকে ভাৰতীয় ৰিজাৰ্ভ বেংক (আৰবিআই) (ভাৰতৰ কেন্দ্ৰীয় বেংক)ৰ উপ-গৱৰ্ণৰ হিচাপে কাৰ্যনিৰ্বাহ কৰিছিল। ইয়াৰ পূৰ্বে তেওঁ আৰবিআইৰ কাৰ্যবাহী সঞ্চালক আছিল।

প্ৰাৰম্ভিক জীৱন

থোৰাট নতুন দিল্লীৰ লেডী শ্ৰী ৰাম কলেজ ফৰ উইমেন আৰু দিল্লী স্কুল অৱ ইকনমিক্সৰ প্ৰাক্তন ছাত্ৰী।

কেৰিয়াৰ

উষা থোৰাট বেংক অৱ বৰোদা, ইণ্ডিয়ান অভাৰচিজ বেংক আৰু ছিকিউৰিটিজ ট্ৰেডিং কৰ্পৰেশ্যন অৱ ইণ্ডিয়াৰ ব’ৰ্ডত ভাৰতীয় ৰিজাৰ্ভ বেংকৰ মনোনীত ব্যক্তি‍ হৈ আহিছে।

বিত্তীয় অন্তৰ্ভুক্তিৰ প্ৰসাৰৰ দিশত ভাৰতীয় কেন্দ্ৰীয় বেংকৰ প্ৰচেষ্টাত তেওঁ অন্যতম গুৰুত্বপূৰ্ণ ভূমিকা পালন কৰি আহিছে।

তথ্যসূত্ৰসমূহ

শ্ৰেণী:বিংশ শতিকাৰ ভাৰতীয় বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় বেংকাৰ
শ্ৰেণী:ভাৰতীয় নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
ডু ইউ ৰিমেম্বাৰ কুনান পোশপোৰা?

ডু ইউ ৰিমেম্বাৰ কুনান পোশপোৰা? (Do You Remember Kunan Poshpora?) হ’ল পাঁচগৰাকী কাশ্মীৰী মহিলা: এছাৰ বাতুল, ইফ্ৰাহ বাট, মুনাজা ৰছিদ, নাতাশা ৰাথাৰ আৰু চামৰিনা মুস্তাকৰদ্বাৰা ৰচিত ২০১৬ চনৰ এখন নন-ফিকচন গ্ৰন্থ। এই কিতাপখন ১৯৯১ চনত ভাৰতীয় নিৰাপত্তা বাহিনীৰদ্বাৰা সংঘটিত হোৱা বুলি অভিযোগ উত্থাপিত কুনান পোশপোৰা গণ ধৰ্ষণ কাণ্ডৰ ওপৰত আধাৰিত। এই গ্ৰন্থখন জুবান বুকচৰদ্বাৰা প্ৰকাশিত আৰু ইণ্টাৰনেচনেল ডেভেলপমেণ্ট ৰিচাৰ্ছ চেণ্টাৰৰ সমৰ্থিত "চক্সুৱেল ভায়োলেঞ্চ এণ্ড ইম্পিউনিটী ইন চাউথ এছিয়া" শীৰ্ষক ধাৰাবাহিকখনৰ এটা অংশ। জয়পুৰ সাহিত্য উৎসৱত কিতাপখন আনুষ্ঠানিকভাৱে উন্মোচন কৰা হৈছিল।

২০১২ চনৰ ডিচেম্বৰ মাহত সংঘটিত নিৰ্ভয়া গণ ধৰ্ষণৰ প্ৰতি জনসাধাৰণৰ প্ৰতিক্ৰিয়াৰদ্বাৰা অনুপ্ৰাণিত হৈ এই পাঁচগৰাকী কাশ্মীৰী লেখিকাই ১৯৯১ চনৰ ২৩/২৪ ফেব্ৰুৱাৰীৰ সেই নিশাৰ ঘটনা বৰ্ণনা কৰিছে। কুপৱাৰা জিলাৰ চুবুৰীয়া গাঁও কুনান আৰু পোশপোৰাত ৰাজপুতানা ৰাইফলছৰ ৬৮তম মাউণ্টেন ব্ৰিগেডে কেইবাজনকৈ পুৰুষক হত্যা কৰাৰ লগতে বহুসংখ্যক মহিলাক ধৰ্ষণ কৰা বুলি অভিযোগ উত্থাপন হৈছে। কুনান পোশপোৰা কাণ্ড হ’ল ভাৰতীয় সেনাক "গণ যৌন হিংসা"ৰ বাবে অভিযুক্ত কৰা দ্বিতীয়টো ঘটনা। লেখিকাসকলে নিজেই এই কাণ্ডৰ তদন্ত পুনৰ আৰম্ভ কৰিবলৈ চৰকাৰক দাবী জনাইছিল, যিটো ২০১৩ চনত সম্পন্ন কৰা হৈছিল।

বিৱৰণ

কিতাপখন সাতটা অধ্যায়ত বিভক্ত। প্ৰথম অধ্যায়টোত কাশ্মীৰৰ প্ৰতিৰোধ আন্দোলনত মহিলাসকলে পালন কৰা সামগ্ৰিক ভূমিকাৰ বিষয়ে উল্লেখ কৰা হৈছে।

বৰ্তমান ২৩ ফেব্ৰুৱাৰী দিনটো ‘কাশ্মীৰী মহিলা প্ৰতিৰোধ দিৱস’ হিচাপে জনা যায়।

সমালোচকৰ সঁহাৰি

এই কিতাপখনক কাশ্মীৰী মহিলাসকলে নিজৰ কাহিনী নিজে কোৱাৰ, আলোচনাৰ নেতৃত্ব দিয়াৰ আৰু প্ৰতিৰোধ প্ৰদৰ্শন কৰাৰ এক ক্ষমতা হিচাপে গণ্য কৰা হৈছে। আম্বেদকাৰ বিশ্ববিদ্যালয়ৰ এখন আলোচনা-চক্ৰত এগৰাকী লেখিকাই ভাষণ দিয়াৰ কথা আছিল যদিও হিংসাত্মক পৰিস্থিতিৰ আশংকাত সেই অনুষ্ঠান বাতিল কৰা হৈছিল।

আৰু চাওক

1991 Kunan Poshpora incident

তথ্য সংগ্ৰহ

গ্ৰন্থতালিকা

শ্ৰেণী:ভাৰতত ধৰ্ষণ
শ্ৰেণী:গ্ৰন্থ
এজেনোৰিয়া

এজেনোৰিয়া ৰোমানসকলৰ কাৰ্যকলাপৰ দেৱী(actus)। তেওঁৰ নামটো অনুমানিকভাৱে লেটিন ক্ৰিয়া পদৰ পৰা উদ্ভৱ হৈছে agō, "to do, drive, go"; আৰু বৰ্তমানৰ বিভক্তি agēns সংযোগ হৈছে। তেওঁৰ নাম কেৱল হিপ্পোৰ অগাষ্টিনেহে ৰাখিছে, যিয়ে তেওঁক শৈশৱৰ প্ৰতি চিন্তিত দেৱতাসকলৰ ভিতৰত স্থান দিছে। এইদৰে তেওঁ শিশুক খোজ কঢ়া, গান গোৱা, যুক্তি কৰা আৰু গণনা শিকা আদি বিকাশৰ ক্ষমতা প্ৰদান কৰা দেৱীসকলৰ ভিতৰত অন্যতম হিচাপে বিবেচিত হৈছে। ডব্লিউ.এইচ. ৰ’চাৰে এজেনোৰিয়াক ইণ্ডিজিটামেণ্টাৰ ভিতৰত অন্তৰ্ভুক্ত কৰিছে, যিটো ৰোমান পুৰোহিতসকলে ৰক্ষণাবেক্ষণ কৰা দেৱতাৰ তালিকাখনক নিশ্চিত কৰিবলৈ যে আচাৰ-অনুষ্ঠানৰ বাবে সঠিক দেৱতাক আমন্ত্ৰণ কৰা হৈছিল।

ৰেনেছাঁৰ ৰূপক

অস্পষ্টতাৰ মাজতো এজেনোৰিয়া হৈছে ১৪৯৭ চনত ইটালীৰ মানৱতাবাদী পাণ্ডোলফ’ কলেনুচিঅ’ই ফেৰাৰাৰ ড্যুক দ্বিতীয় ডি এষ্টেৰ সন্মানত লিখা চাৰিটা লেটিন এপ’ল’গৰ ভিতৰত প্ৰথমখন পত্ৰৰ শিৰোনাম চৰিত্ৰ। লুচিয়ানৰ দ্বাৰা প্ৰভাৱিত ৰূপক কল্পকাহিনী এজেনোৰিয়াৰ আৰম্ভণিতে শ্ৰমিকৰ সৈতে জড়তা (নিষ্ক্ৰিয়তা)ৰ বাগ্দানৰ পৰা হয়, যাৰ বিয়াৰ উপহাৰ যেনে খেতিৰ জীৱ-জন্তু আৰু ঘামৰ ফলত বিচ্ছেদ ঘটে। তাৰ পিছত শ্ৰমিকে এজেনোৰিয়া (এক্টিভিটি)ক বিয়া কৰায়। তেওঁলোকৰ বিয়াত উবেৰটাছ (এবুণ্ডেন্স) আৰু ভলুপটাছ (প্লেজাৰ)কে ধৰি আন কেইবাটাও ব্যক্তিত্বই অংশগ্ৰহণ কৰে, যাৰ উপস্থিতিয়ে জড়তা আৰু তেওঁৰ অনুগামীসকলৰ হিংসা জগাই তোলে। এজেনোৰিয়া আৰু শ্ৰমিকৰ গুণী সংগটোৰ পৰাজয় কেৱল জুপিটাৰৰ deus ex machinaতহে সফল নহয়। বিয়াৰ অতিথিসকলৰ ভিতৰত এগৰাকী পলিটিয়া (সভ্যতা)-এ তাৰ পিছত শ্ৰমিক, এজেনোৰিয়া আৰু অন্যান্য পৰিচাৰক গুণসমূহে মানৱ সমাজলৈ আগবঢ়োৱা অৱদানৰ প্ৰশংসা কৰে। জুপিটাৰে দৃঢ়তাৰে কয় যে এজেনোৰিয়া তেওঁৰ ঐশ্বৰিক সুৰক্ষাৰ অধীনত আছে।

তথ্যসূত্ৰ

শ্ৰেণী:ৰোমান শ্ৰুতিকথা
ইণ্ডিয়ান এয়াৰলাইনছ ফ্লাইট ৮১৪

ইণ্ডিয়ান এয়াৰলাইনছৰ বিমান ৮১৪, সাধাৰণতে আইচি ৮১৪ নামেৰে জনাজাত। এইখন আছিল ইণ্ডিয়ান এয়াৰলাইন্সৰ এয়াৰবাছ এ৩০০ যিখন ১৯৯৯ চনৰ ২৪ ডিচেম্বৰত হৰকত-উল-মুজাহিদীনৰ পাঁচজন সদস্যই হাইজেক কৰিছিল। কাঠমাণ্ডুৰ পৰা দিল্লী অভিমুখী পথত থকা যাত্ৰীবাহী বিমানখন ভাৰতীয় আকাশমাৰ্গত প্ৰৱেশ কৰাৰ কিছু সময়ৰ পিছতে প্ৰায় ১৬:৫৩ বজাত অধিগ্ৰহণ কৰা হয়। বিমানখনত ১৯০ জন লোক আছিল — ১৭৯ জন যাত্ৰী আৰু কেপ্তেইন দেৱী শৰণ, প্ৰথম বিষয়া ৰাজিন্দৰ কুমাৰ, আৰু বিমান অভিযন্তা অনিল কুমাৰ জাগিয়াকে ধৰি ১১ জন ক্ৰু সদস্য।

বিমানখন অমৃতসৰ, লাহোৰ, আৰু ডুবাইলৈ উৰুৱাই দিয়া হৈছিল। ডুবাইত থকাৰ সময়ত হাইজেকাৰে ২৭ জন যাত্ৰী আৰু লগতে হাইজেকাৰে একাধিকবাৰ ছুৰীৰে আঘাত কৰা এজন পুৰুষ পণবন্দীৰ মৃতদেহ মুকলি কৰি দিয়ে। পিছত ২৫ ডিচেম্বৰত অপহৰণকাৰীয়ে আফগানিস্তানৰ কান্দাহাৰত বিমানখন অৱতৰণ কৰিবলৈ বাধ্য কৰে। সেই সময়ত কান্দাহাৰ বিমানবন্দৰকে ধৰি আফগানিস্তানৰ অধিকাংশ অঞ্চল তালিবানৰ নিয়ন্ত্ৰণত আছিল। বিমানখনক ঘেৰি ধৰা তালিবান লোকে, আৰু পাকিস্তানৰ আন্তঃসেৱা চোৰাংচোৱা সংস্থাৰ দুজন বিষয়াৰ উপস্থিতিৰ বাবে বাহ্যিক হস্তক্ষেপত বাধাৰ সৃষ্টি হৈছিল।

২৭ ডিচেম্বৰত দুদিনীয়া আভ্যন্তৰীণ আলোচনাৰ অন্তত ভাৰত চৰকাৰে গৃহ পৰিক্ৰমা মন্ত্ৰালয়ৰ পৰা বিবেক কাটজুৰ নেতৃত্বত আলোচনাপন্থীৰ এটা দল প্ৰেৰণ কৰে, য’ত বিষয়া আছিল অজিত ডোভাল আৰু চি.ডি. সাহায়। কেইবাদিনো চলি থকা আলোচনাৰ অন্তত ভাৰতে পণবন্দীসকলৰ বিনিময়ত সন্ত্ৰাসবাদৰ বাবে কাৰাগাৰত বন্দী কৰি ৰখা তিনিজন লোক – আহমেদ ওমৰ ছাইদ শ্বেখ, মাছুদ আজহাৰ আৰু মুস্তাক আহমেদ জাৰগাৰক মুকলি কৰি দিবলৈ সন্মত হয়।

৩১ ডিচেম্বৰত ভাৰত চৰকাৰে বন্দী তিনিজনক তালিবানৰ হাতত গতাই দিয়াৰ পিছত যাত্ৰী আৰু ক্ৰুক মুকলি কৰি দিয়াত পণবন্দী সংকটৰ অন্ত পৰে। প্ৰাক্তন বন্দী তিনিজন আৰু অপহৰণকাৰীক গ্ৰেপ্তাৰ কৰা হ’ব বুলি ভাৰতে আশা কৰা সত্ত্বেও লোককেইজনক গাড়ীৰে পাকিস্তান সীমান্তলৈ লৈ যোৱা হয় আৰু মুকলি কৰি দিয়া হয়, আৰু তেতিয়াৰ পৰাই তেওঁলোক ২০০১ চনৰ ভাৰতীয় সংসদ আক্ৰমণ, ২০০২ চনত ডেনিয়েল পাৰ্লৰ অপহৰণ আৰু হত্যা, ২০১৬ চনত পাঠানকোট আক্ৰমণ আৰু ২০১৯ চনত পুলৱামা আক্ৰমণৰ দৰে আন আন সন্ত্ৰাসবাদ সম্পৰ্কীয় কাণ্ডৰ সৈতে জড়িত থকাৰ সন্দেহ কৰা হৈছে। ভাৰতৰ কেন্দ্ৰীয় তদন্তকাৰী সংস্থাই এই গোচৰৰ সন্দৰ্ভত দহজন লোকৰ বিৰুদ্ধে অভিযোগ উত্থাপন কৰে (পাঁচজন অপহৰণকাৰীকে ধৰি সাতজনৰ অৱস্থা অজ্ঞাত), ইয়াৰে মাত্ৰ দুজনকহে দোষী সাব্যস্ত কৰি যাৱজ্জীৱন কাৰাদণ্ডৰ শাস্তি প্ৰদান কৰা হয়। ১৯৯৯ চনৰ শেষৰ ফালে আৰু ২০০০ চনৰ আৰম্ভণিতে আল কায়দাৰ সৈতে জড়িত সন্ত্ৰাসবাদীয়ে সহস্ৰাব্দৰ আক্ৰমণৰ পৰিকল্পনাৰ অংশ হিচাপে এই অপহৰণ সংঘটিত কৰিছিল।

তথ্যসূত্ৰ

শ্ৰেণী:সন্ত্ৰাসবাদী আক্ৰমণ
শ্ৰেণী:সন্ত্ৰাসবাদ
শ্ৰেণী:বিমান দুৰ্ঘটনা
অপু ভৰদ্বাজ

অপু ভৰদ্বাজ এগৰাকী অসমীয়া লিখক। মূলতঃ গল্পকাৰ হিচাপে পৰিচিত অপু ভৰদ্বাজ ২০০৫ বৰ্ষৰ পৰা বাতৰি আৰু আলোচনী সম্পাদনাৰ সৈতে জড়িত। 'মস্তিষ্কৰ চিনেমা' 'আজি গল্প ক'ম' আদি তেওঁৰ মৌলিক গল্পৰ সংকলন। ইংৰাজীৰ উপৰি ছয়টোৰো অধিক ভাৰতীয় ভাষালৈ তেখেতৰ গল্প অনুবাদ হৈছে। তেখেতৰ দুটা গল্প ইতিমধ্যে নাট্যৰূপত মঞ্চস্থ হৈছে। গল্পৰ উপৰি সাহিত্যৰ অন্যান্য দিশটো তেখেতে লিখা-মেলা কৰি আহিছে। কবিতা আৰু গীত ৰচনাৰ সাহিত্যৰ ক্ষেত্ৰখনত প্ৰৱেশ কৰা অপু ভৰদ্বাজে 'চন্দ্ৰপ্ৰসাদ শইকীয়া সোৱৰণী' এটা পুৰস্কাৰ লাভ কৰে ২০০৫ বৰ্ষত। ২০১৩ চনত তেখেতে 'মস্তিষ্কৰ চিনেমা' শীৰ্ষক গল্প সংকলনৰ বাবে 'মুনীন বৰকটকী সাহিত্য' বঁটা লাভ কৰে। অধুনালুপ্ত 'জনসাধাৰণ' নামৰ দৈনিক কাকতখনত সহ-সম্পাদক হিচাপে কৰ্মজীৱন আৰম্ভ কৰা অপু ভৰদ্বাজ বৰ্তমান সাতসৰী আলোচনীৰ সম্পাদনাৰ সৈতে জড়িত। জন্ম গ্ৰহণ কৰা অপু ভৰদ্বাজে নাগালেণ্ডৰ তুলি, মংচেমটি, পিতৃ গৃহ কাজিৰঙা, যোৰহাটত বাল্যকাল অতিবাহিত কৰে। পিছে বিদ্যালয়ত নামভৰ্তি কৰাৰ পৰা বোকাখতেই তেখেতৰ স্থায়ী ঠিকনা হৈ পৰে। পিতৃ প্ৰয়াত পুলিন শৰ্মা আৰু মাতৃ অঞ্জনা শৰ্মা। বোকাখাতৰ নামদৈয়াং নিম্ন বুনিয়াদী বিদ্যালয়ত প্ৰাথমিক শিক্ষা আৰম্ভ কৰা ভৰদ্বাজে বোকাখাতৰ যোগানন্দ দেৱ সত্ৰাধিকাৰ গোস্বামী মহাবিদ্যায়লৰ পৰা অসমীয়া বিষয়ত অনাৰ্ছ সহ স্নাতক উত্তীৰ্ণ হয়।

সাহিত্যৰাজী

মস্তিষ্কৰ চিনেমা, ২০১১, আঁক-বাক (গল্প সংকলন)
আজি গল্প ক'ম, ২০২১, আঁক-বাক (গল্প সংকলন)
সেই দিন সেই কথা, ২০১৭, আলিবাট (স্মৃতিলেখা)
লেকলৌ পদ্য, ২০২১, অসম পাব্লিছিং কোম্পানী (শিশু পদ্য)
জিলিকা টিলিকা জয় জয় ২০২৩, বনলতা, ডিব্ৰুগড় (শিশু উপন্যাস)

বঁটা-সন্মান

২০০৫ বৰ্ষত 'চন্দ্ৰপ্ৰসাদ শইকীয়া সোৱৰণী' পুৰস্কাৰ
২০১৩ বৰ্ষত মুনীন বৰকটকী বঁটা
২০২৩ বৰ্ষত অসম চৰকাৰৰ মিডিয়া ফেল'শ্বিপ

তথ্যসূত্ৰ

শ্ৰেণী:মুনীন বৰকটকী বঁটা বিজয়ী
অসম লেখিকা সন্থা

অসম লেখিকা সন্থা হৈছে অসমীয়া ভাষা-সাহিত্য আৰু সংস্কৃতিৰ উন্নতিৰ বাবে মহিলা সাহিত্যিক তথা সাহিত্যপ্ৰেমীসকলক উদ্বুদ্ধ কৰাৰ উদ্দেশ্যে গঠিত এক সাহিত্য অনুষ্ঠান।

অসম লেখিকা সন্থাৰ ইতিহাস

১৯৭৬ চনৰ ১৬ মে'ত অসম লেখিকা সন্থা স্থাপন হৈছিল। অসম লেখিকা সন্থাৰ প্ৰতিষ্ঠাপক সভানেত্ৰী আছিল শুচিব্ৰতা ৰায়চৌধুৰী আৰু প্ৰধান সম্পাদিকা আছিল প্ৰীতি বৰুৱা।

উদ্দেশ্য

অসম লেখিকা সন্থাৰ উদ্দেশ্য হৈছে অসমীয়া ভাষা-সাহিত্য আৰু সংস্কৃতিৰ উন্নতিৰ বাবে মহিলা সাহিত্যিক তথা সাহিত্যপ্ৰেমীসকলক উদ্বুদ্ধ কৰা। অসমৰ নানা ঠাইত অসম লেখিকা সন্থাৰ শাখা সমিতি আছে। নতুন লেখিকাসকলক উৎসাহিত কৰাৰ অৰ্থে অসম লেখিকা সন্থাৰ তৰফৰ পৰা বিভিন্ন শাখাত বঁটা প্ৰদান কৰা হয়।

পত্ৰিকা

অসম লেখিকা সন্থাৰ ছমহীয়া মুখপত্ৰখন হৈছে সূচেতনা। সূচেতনাৰ প্ৰস্তাৱনা সংখ্যা ১৯৯৮ চনত প্ৰকাশ পায়। ১৯৭৯ চনৰ ১৪ নৱেম্বৰত অসম চৰকাৰৰ একঁকালীন সাহায্যৰে প্ৰীতি বৰুৱাৰ সম্পাদনাত এই সন্থাই 'আকাশ' নামেৰে এখন শিশু আৰু কিশোৰ আলোচনী প্ৰকাশ কৰে। এইখন একেৰাহে চাৰি বছৰ প্ৰকাশ হোৱাৰ পাছত আৰ্থিক কাৰণত বন্ধ হৈ যায়।

অসম লেখিকা সন্থাই প্ৰকাশ কৰা গ্ৰন্থ

মহিলা কবিৰ কাব্য গ্ৰন্থ (১৯৭৯)
লেখিকাৰ গল্প (১৯৮৯)
অসমীয়া সাহিত্য আৰু লেখিকা ( দুটা খণ্ডতঃ ১৯৯৪, ১৯৯৮)
ব্যথাৰ অলকানন্দা নলিনীবালা (১৯৯৮)
শতিকাৰ মহিলা কবি (১৯৯৮)
সুবাসিত হেমন্তৰ প্ৰীতিৰে (১৯৯৮)
উৰা মাৰি আকাশলৈ
প্ৰজ্ঞাৱতী প্ৰবীণা ( ১৯৯৯ )
সাম্প্ৰতিক লেখিকাৰ গল্প (১৯৯৮)
থুপিতৰা (২০০০)
অসমীয়া লেখিকাৰ গ্ৰন্থ সম্ভাৰ (২০০২)

তথ্যউৎস

শ্ৰেণী:অসমৰ সংগঠন
সেন্দূৰীপিঠীয়া মৌ-পিয়া

সেন্দূৰীপিঠীয়া মৌ-পিয়া হৈছে অসমৰ বিভিন্ন প্ৰজাতিৰ মৌ-পিয়াৰ এবিধ প্ৰজাতি। ই সৰু চৰাই ৷ প্ৰায় ৫-৩০ গ্ৰাম ওজনৰ এই চৰাই বিধ অন্যান্য কেবাটাও প্ৰজাতিৰ অন্যতম ৷ এই চৰাইবিধ আফ্ৰিকাৰ মধ্য-পূৰ্ব অঞ্চল, দক্ষিণএচিয়া, দক্ষিণ-পূব এচিয়া, চীন ৰ দক্ষিণ অঞ্চলৰ পৰা আৰম্ভ কৰি ইণ্ডোনেছিয়া, নিউ গিনী আৰু অষ্ট্ৰেলিয়াৰ উত্তৰ অংশলৈকে বিয়পি আছে।

১৬ টা উপপৰিয়ালত প্ৰায় ১৪৫টা প্ৰজাতি পোৱা যায়। অধিকাংশ মৌ-পিয়া চৰায়ে ফুলৰ মৌ পান কৰি জীয়াই থাকে যদিও তাৰে কিছু প্ৰজাতিয়ে বিভিন্ন পতংগ যেনে মকৰা আদি খাই জীয়াই থাকে। বিশেষকৈ পোৱালি বোৰৰ প্ৰতিপাল কৰাৰ সময়ত এই চৰাই বিধে পতংগ খুৱাই ডাঙৰ কৰে। একেবাৰে সৰু বা ডাঙৰ ফুলৰ মৌ শুহিবলৈ ইহঁতে ফুলৰ মৌ-ভাণ্ডাৰৰ বাহিৰ অংশ ঠোঁটেৰে খুচি মৌ সংগ্ৰহ কৰে। কিছুমানে ফল আদি খোৱা দেখা যায়। ইহঁতৰ ডেউকা সৰু হোৱা বাবে বৰ খৰকৈ উৰিব পাৰে।

তথ্য সংগ্ৰহ

শ্ৰেণী:চৰাই
শ্ৰেণী:অসমৰ চৰাই
জগজিৎ কৌৰ

জগজিৎ কৌৰ হ'ল এগৰাকী হিন্দী আৰু উৰ্দু ভাষাৰ কণ্ঠশিল্পী আৰু সংগীত পৰিচালক মহম্মদ জহুৰ খয়ামৰ পত্নী। চলচ্চিত্ৰৰ বাবে তেওঁ তেওঁৰ সমসাময়িক লতা মংগেশকাৰ আৰু আশা ভোঁচলেতকৈ কম গীত গাইছে, তথাপি তেওঁৰ প্ৰায় সকলো গীতকে মাষ্টাৰপিচ আখ্যা দিয়া হয়।

ব্যক্তিগত জীৱন

পঞ্জাবৰ এটি সংস্কৃতিবান পৰিয়ালত জগজিৎ কৌৰৰ জন্ম। ১৯৫৪ চনত তেওঁ মহম্মদ জহুৰ খয়ামৰ সৈতে বিবাহপাশত আৱদ্ধ হয়। এইখন আছিল ভাৰতীয় চিনেমা জগতৰ প্ৰথমখন অসবৰ্ণ বিবাহ। ২০১৯চনৰ ১৯ আগষ্ট তাৰিখে ৰাতি ৯ বাজি ৩০ মিনিটত হৃদযন্ত্ৰ বিকল হৈ খয়ামৰ মৃত্যু হয়। মৃত্যুৰ সময়ত তেওঁৰ বয়স আছিল ৯২ বছৰ।

উল্লেখযোগ্য গীত

তেওঁৰ উল্লেখযোগ্য গীতসমূহৰ কিছু হ'ল-

দেখ' দেখ' জী গৌৰী চচুৰাল চলি (চগুণ, ১৯৬৪) গীতৰ কথা- চাহিৰ লুধিয়ানভী, সংগীত- খয়াম
তুম অপনা ৰাজ-অ'- গম অপনি পৰেচানি মুঝে দে দৌ (চগুণ)
খামোচ জিন্দেগী কৌ অফচানা মিল গয়া (দিল-এ-নাদান, ১৯৫৩) গীতৰ কথা- চাকিল বাৰাওনি, সংগীত- গোলাম মহম্মদ
চলে আও চেইয়া ৰংগীলা ম্যে ভাৰী ৰে ( বাজাৰ, ১৯৮২) পামেলা চোপ্ৰাৰ সৈতে, গীতৰ কথা- জগজিৎ কৌৰ, সংগীত- খয়াম
দেখ লৌ আজ হমকৌ জী ভৰ কে (বাজাৰ)
কাহে কৌ ব্যাহি বাইদচ (উমৰাও জান, ১৯৮১) সংগীত- খয়াম
চাৰা চিড়িয়া দা চম্বা ৱে (কভী কভী, ১৯৭৬) পামেলা চোপ্ৰাৰ সৈতে, সংগীত- খয়াম
চন্দা গায়ে ৰাগিণী (দিল-এ-নাদান)
পেহলে তৌ আখ মিলানা (চৌলা অঔৰ শ্ববনম, ১৯৬১) ৰফীৰ সৈতে, গীতৰ কথা- কাইফী আজমী, সংগীত- খয়াম

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় কণ্ঠশিল্পী
গুজৰাট

গুজৰাট ভাৰতৰ আটাইতকৈ পশ্চিমত অৱস্থিত ৰাজ্য। গুজৰাটৰ ৰাজধানী গান্ধীনগৰ। গুজৰাটত ৩৩খন জিলা আছে। গুজৰাটৰ গৱৰ্ণৰ ওম প্ৰকাশ কহলী।

সধাৰণ তথ্য

গুজৰাটৰ ক্ষেত্ৰফল ১৯৬০২৪ বৰ্গ কিলোমিটাৰ। এই ৰাজ্যত ৬৩৮৯১৩০৩ জন মানুহে বসবাস কৰে

বুৰঞ্জী

nail|
হিন্দু বিশ্বাসৰ মতে শ্ৰীকৃষ্ণ আৰু তেওঁৰ ভ্ৰাতৃ বলৰামে তেওঁলোকক দ্বাৰকাত প্ৰতিষ্ঠা কৰিছিল, তেওঁলোক আছিল যাদৱ বংশৰ। মৌৰ্য্য, গুপ্ত, চালুক্য, প্ৰতিহাৰা আদি উল্লেখনীয় ৰাজবংশ। পাৰ্চী সকল ইৰানৰ পৰা ৮ম শতিকাত পলাই গুজৰাটলৈ আহে পবিত্ৰ শিখা লৈ যি এতিয়াও ভলসদত জ্বলি আছে। মুছলমানসকলৰ প্ৰভাৱ এতিয়াও গুজৰাটৰ কলা-সংস্কৃতিত দেখা যায়। পৰ্তুগীজ সকল গুজৰাটলৈ অহা প্ৰথম ইউৰোপীয় লোক। তেওঁলোকে আহি সৌৰাষ্ট্ৰৰ দক্ষিণ অঞ্চলৰ দিউ দ্বীপত বাহৰ পাতে। তাৰ পিছত আহে ইংৰাজ সকল ১৬১২ চনত। তেওঁলোকে চুৰট নামৰ ঠাইত ব্যৱসায় কৰে। ইংৰাজ সকলৰ তলত থাকোঁতে গুজৰাট 'বম্বে প্ৰদেশ'ৰ অংশ আছিল। কিন্তু ১৯৬০ চনত 'গুজৰাটী' লোক সকলে সেই প্ৰদেশৰ পৰা বেলেগ হোৱাৰ সিদ্ধান্ত লয় আৰু বম্বে ২ ৰাজ্য 'গুজৰাট' আৰু 'মহাৰাষ্ট্ৰ'ত বিভক্ত হয়। গুজৰাট এতিয়া ভাৰতৰ আগশাৰীৰ ঔদ্যোগিকৃত ৰাজ্যৰ ভিতৰত অন্যতম। গুজৰাটত বৰ্তমান প্ৰায় ১৫০০ বৃহৎ আৰু মাজু আকাৰৰ উদ্যোগ আৰু প্ৰায় ১৮৪১১৯ সৰু উদ্যোগ আছে।

নাম

গুজৰাট নাম গুজ্জৰ নামৰ জনজাতিৰ পৰা অহা। গুজ্জৰ সকলৰ ঠাইক গুজ্জৰ ৰাষ্ট্ৰ বোলা হৈছিলে আৰু সেই গুজ্জৰ ৰাষ্ট্ৰৰ পৰাই গুজৰাট শব্দ আহিল। গুজ্জৰ সকল ৫ম শতাব্দীত হানসকলৰ পৰা পলাই গুজৰাটলৈ আহিছিল।

তথ্য সংগ্ৰহ

শ্ৰেণী:ভাৰতৰ ৰাজ্য